CELEX: 32019D0792
Language: et
Date: 2019-05-13 00:00:00
Title: Nõukogu otsus (EL) 2019/792, 13. mai 2019, millega usaldatakse teatavad ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule antud volitused Euroopa Komisjonile (individuaalsete maksete haldamise ja maksmise ametile (PMO))

17.5.2019   
               
               
                  ET
               
               
                  Euroopa Liidu Teataja
               
               
                  L 129/3
               
            
         NÕUKOGU OTSUS (EL) 2019/792,
         13. mai 2019,
         millega usaldatakse teatavad ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule antud volitused Euroopa Komisjonile (individuaalsete maksete haldamise ja maksmise ametile (PMO))
         EUROOPA LIIDU NÕUKOGU,
         võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68, (1) eriti nimetatud personalieeskirjade artikli 2 lõiget 2 ning nimetatud teenistustingimuste artiklit 6,
         võttes arvesse nõukogu 6. veebruari 2017. aasta otsust (EL) 2017/262, millega määratakse kindlaks nõukogu peasekretariaadi ametisse nimetav asutus või ametiisik ja teenistuslepingute sõlmimiseks volitatud asutus või ametiisik ning tunnistatakse kehtetuks otsus 2013/811/EL (2)
         
         ning arvestades järgmist:
         
                     (1)
                  
                  
                     Euroopa Komisjoni individuaalsete maksete haldamise ja maksmise amet (PMO) vastutab Euroopa Komisjoni töötajate ning teenistustevaheliste kokkulepete kaudu teatavate muude liidu institutsioonide ja organite töötajate individuaalsete rahaliste õiguste haldamise ja maksmise eest. Nõukogu peasekretariaadi töötajate puhul vastutab PMO pensioniõiguste ja ravikindlustushüvitiste haldamise ja maksmise eest. Nimetatud valdkondades teostab PMO ametisse nimetava asutuse või ametiisiku ja teenistuslepingute sõlmimiseks volitatud asutuse või ametiisiku volitusi, välja arvatud ravikindlustushüvitistega seotud individuaalsete kaebuste käsitlemise korral. PMO osutab ka üha rohkem muid teenuseid ning teeb oma IT-vahendid nõukogu peasekretariaadile kättesaadavaks.
                  
               
                     (2)
                  
                  
                     Individuaalsete maksete haldamine ühe spetsialiseeritud asutuse poolt on osutunud tõhusamaks ja kulutõhusamaks. See võimaldab Euroopa Liidu ametnike personalieeskirjade („personalieeskirjad“) ja Euroopa Liidu muude teenistujate teenistustingimuste („teenistustingimused“) ühetaolist kohaldamist kõigis institutsioonides, tagades seeläbi liidu ametnike võrdse kohtlemise ja suurendades õiguskindlust. Samuti võimaldab see haldamist täiendavalt lihtsustada ja teha institutsioonidevahelist koostööd.
                  
               
                     (3)
                  
                  
                     Sellega seoses on nõukogu peasekretariaadil ja PMO-l kavas allkirjastada teenistustevaheline kokkulepe, millega laiendatakse PMO osutatavate teenuste ulatust töötajate individuaalsete rahaliste õiguste haldamisele ja maksmisele Sysperi ehk inimressursside haldamise IT-vahendi kaudu. Kokkuleppe nõuetekohase toimimise võimaldamiseks tuleks asjaomased ametisse nimetavale asutusele või ametiisikule ja nõukogu peasekretariaadi töötajatega teenistuslepingute sõlmimiseks volitatud asutusele või ametiisikule antud volitused usaldada Euroopa Komisjonile (PMO-le). Peale selle, kuna uus teenistustevaheline kokkulepe asendab eelmise teenistustevahelise kokkulepe pensioniõiguste, töötushüvitiste ja muude teenistuse lõppemisega seotud õiguste kohta, tuleks kinnitada PMO volitusi kõnealuses valdkonnas.
                  
               
                     (4)
                  
                  
                     Algsel üleminekuperioodil pärast Sysperile üleminekut peaks nõukogu ametisse nimetav asutus või ametiisik ja teenistuslepingute sõlmimiseks volitatud asutus või ametiisik saama teostada oma volitusi nõukogu peasekretariaadi töötajate suhtes juhul, kui individuaalsete maksete eeskirjade võimalik erinev tõlgendamine PMO poolt võrreldes nende tõlgendamisega nõukogu peasekretariaadi poolt enne Sysperile üleminekut on nõukogu peasekretariaadi töötajate kahjuks,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Ilma et see piiraks käesoleva artikli lõike 2 kohaldamist, usaldatakse personalieeskirjadega ametisse nimetavale asutusele või ametiisikule ning teenistustingimustega teenistuslepingute sõlmimiseks volitatud asutusele või ametiisikule nõukogu peasekretariaadi töötajate suhtes antud volitused Euroopa Komisjonile (individuaalsete maksete haldamise ja maksmise ametile (PMO)) seoses järgneva kohaldamisega:
               
                           a)
                        
                        
                           individuaalsed maksed:
                           
                                       —
                                    
                                    
                                       personalieeskirjade artiklid 67–69, 71, 74 ja 75 ning personalieeskirjade VII lisa artiklid 1–13 ja 17;
                                    
                                 
                                       —
                                    
                                    
                                       teenistustingimuste artiklid 19–27, 29, 92, 93, 94 ja 97;
                                    
                                 
                     
                           b)
                        
                        
                           pensioniskeem ja muud maksed teenistuse lõppemisel:
                           
                                       —
                                    
                                    
                                       personalieeskirjade artiklid 70 ja 77, artikli 78 teine, kolmas ja neljas lõik ning artiklid 79, 80, 81, 81a ja 82, personalieeskirjade IV lisa, personalieeskirjade IVa lisa artikkel 4, personalieeskirjade VIII lisa artiklid 2–12, artikli 13 lõige 1, artikli 14 esimene ja kolmas lõik, artiklid 17–34 ja 40–44 ning personalieeskirjade XIII lisa artiklid 20–28;
                                    
                                 
                                       —
                                    
                                    
                                       teenistustingimuste artikkel 31, artikli 33 lõige 1, artiklid 34–40 ja 43, artikli 44 esimene lõik, artiklid 99 ja 101, artikli 102 lõige 2 ning artiklid 103–110 ja 113–116;
                                    
                                 
                     
                           c)
                        
                        
                           töötushüvitis: teenistustingimuste artiklid 28a ja 96;
                        
                     
                           d)
                        
                        
                           nende alusetult makstud summade tagasimaksmine, mis on makstud seoses käesoleva lõike punktides a–c osutatud sätetega:
                           
                                       —
                                    
                                    
                                       personalieeskirjade artikkel 85 ja personalieeskirjade VIII lisa artikkel 46;
                                    
                                 
                                       —
                                    
                                    
                                       teenistustingimuste artikli 44 teine lõik, artikkel 45, artikli 114 lõige 2 ja artikkel 116.
                                    
                                 
                     
            
               2.   Kuni 31. detsembrini 2021 teavitab PMO nõukogu ametisse nimetavat asutust või ametiisikut ja teenistuslepingute sõlmimiseks volitatud asutust või ametiisikut kõigist kaebustest, mis on saadud personalieeskirjade artikli 90 lõike 2 või teenistustingimuste artiklite 46 ja 117 alusel otsuste kohta, mis on nõukogu peasekretariaadi töötajate suhtes tehtud käesoleva artikli lõike 1 punkti a alusel, ning esitab teabe kavandatud vastuste kohta. Kui nõukogu ametisse nimetav asutus või ametiisik või teenistuslepingute sõlmimiseks volitatud asutus või ametiisik seda konkreetsel juhul taotleb, loovutab PMO talle käesoleva artikli lõike 1 alusel delegeeritud volituste teostamise ning sellisel juhul teostab oma volitusi nõukogu ametisse nimetav asutus või ametiisik või teenistuslepingute sõlmimiseks volitatud asutus või ametiisik.
            
         
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 13. mai 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  EÜT L 56, 4.3.1968, lk 1.
         
            (2)  ELT L 39, 16.2.2017, lk 4.